open-index/open-wikipedia-markdown huggingface dataset:
Fränkische Schweiz

thumb|Oblasť pohoria Fränkische Schweiz
**Fränkische Schweiz** alebo **Franské Švajčiarsko** je región v oblasti Fransko v Bavorsku s kultúrnymi a geologickými pozoruhodnosťami. Pre tento región je najmä charakteristická hornatá krajina s mnohými jaskyňami, hradmi a ruinami.

## Geografia
Fränkische Schweiz tvorí severnú časť regiónu Fränkische Alb. Hranice tohto regiónu sú vymedzené riekou Mohan na severe, Regnitz na západe a Pegnitz z východu alebo aj diaľnicou A 70 zo severu,A 9 z východu a A 73 zo západu. Presnejšie je táto oblasť vymedzená povodím rieky Wiesent.

Okresy miest Bamberg, Bayreuth, Forchheim a Lichtenfels patria taktiež pod tento región. Najznámejšie obce v tejto oblasti sú Pottenstein (Horné Fransko), Gößweinstein, Muggendorf (Horné Fransko), Ebermannstadt, Streitberg a Waischenfeld.

V obci Tüchersfeld sa nachádza múzeum Fränkische Schweiz s obsiahlou regionálnou zbierkou.

## Geológia
V regióne Fränkische Schweiz sa zväčša nachádzajú kriedové a dolomitové útvary z obdobia bielej jury, ktoré sa rokmi zvetrali do množstva hlbokých roklín a plošín s nálezmi fosílií, najmä amonitov.

Kategória:Bavorsko
Kruhovský potok

**Kruhovský potok** môže byť:

*prítok Dobšinského potoka v povodí Slanej, pozri Kruhovský potok (prítok Dobšinského potoka)
*prítok kanála Veľké Revištia-Bežovce v povodí Uhu, pozri Kruhovský potok (prítok Kanála Veľké Revištia-Bežovce)
Lubenský potok

**Lubenský potok** môže byť:

*prítok Beňatinskej vody v povodí Uhu, pozri Lubenský potok (prítok Beňatinskej vody)
*prítok Oslianskeho potoka v povodí Nitry, pozri Lubenský potok (prítok Oslianskeho potoka)
*prítok Desnej v povodí Labe, pozri Lubenský potok (prítok Desnej)
Radoslav Zabavník

**Radoslav Zabavník** (* 16. september 1980, Košice) je bývalý slovenský futbalový reprezentant. Hral na poste obrancu alebo defenzívneho záložníka.

Futbal začal hrať za klub MFK Košice, odkiaľ sa cez MŠK Žilina dostal do bulharského klubu CSKA Sofia. V roku 2005 prestúpil za 400 000 eur do českého mužstva AC Sparta Praha. Od roku 2008 hrával v ruskom mužstve Terek Groznyj pôsobiaceho v najvyššej ruskej súťaži. V zimnom prestupovom období v sezóne 2009/2010 sa rozhodol nepredĺžiť zmluvu s Terekom a stal sa voľným hráčom. 1. februára 2010 podpísal zmluvu do konca sezóny s bundesligovým klubom 1. FSV Mainz 05. V júli 2013 sa po skončení zmluvy s 1. FSV Mainz 05 dohodol na angažmáne s druholigovým nemeckým klubom SV Sandhausen. V sezóne 2013/14 bol často zranený a v auguste 2014 sa s ním klub dohodol na ukončení zmluvy, a tak sa Radoslav vrátil na Slovensko. Pre zdravotné problémy ukončil profesionálnu kariéru a venuje sa trénovaniu mládeže. Futbalu sa venuje od sez. 2017/18 rekreačne, keď hráva za štvrtoligový tím OŠK Rosina.

## Reprezentácia
V drese slovenskej reprezentácie odohral 41 stretnutí, strelil v nich jeden gól. Počas úspešnej kvalifikácie Slovenska na Majstrovstvá sveta 2010 bol dôležitým defenzívnym pilierom mužstva.

## Úspechy
* Majster Slovenska: 2003, 2004
* Slovenský superpohár: 2002, 2003
* Majster Bulharska: 2005
* Majster Česka: 2007
* Pohár ČMFS: 2006, 2007
* : *1. miesto* - kvalififkačná skupina na MS 2010 v Afrike
* Futbalista roka (Slovensko): *5. miesto*: 2009

## Referencie


## Iné projekty

Kategória:Slovenskí futbalisti
Kategória:Hráči MFK Košice
Kategória:Hráči MŠK Žilina
Kategória:Hráči PFK CSKA Sofija
Kategória:Hráči AC Sparta Praha
Kategória:Hráči FK Terek Groznyj
Kategória:Hráči Majstrovstiev sveta vo futbale 2010
Kategória:Osobnosti z Košíc
Skewesovo číslo

**Skewesove čísla** sú v teórii čísel prirodzených čísel. Po prvýkrát ich použil juhoafrický matematik Stanley Skewes. Obe Skewesove čísla boli v dobe svojho vynájdenia najmenšími známymi hornými odhadmi pre riešenie dvoch súvisiacich problémov teórie čísel.

Prvé Skewesovo číslo býva často nazývané iba **Skewesovo číslo**.

Hodnota prvého Skewesovho čísla je *e**e**e*79 s približnou hodnotou 

10108,85&nbsp;×&nbsp;1033, hodnota druhého Skewesovho čísla je 101010963.

## História vzniku
Skewesova čísla vznikli ako horné odhady pre riešenie nasledujúceho problému:

Nech π(*x*) značí počet prvočísiel menších než *x* a *Li*(*x*) logaritmický integrál, tj. hodnotu \int^x_2\frac{\mathrm{d}t}{\ln t}. Napríklad z vety o prvočíslach plynie asymptotický vzťah \,\pi(x)\sim \hbox{Li}(x) (tj. \lim_{x\rightarrow\infty}\frac{\pi(x)}{\hbox{Li}(x)}=1), ktorý zhruba vraví, že „hodnoty funkcií π a *Li* sú pre veľké argumenty *x* približne rovnaké“. Prirodzenou otázkou preto je, ktorá z týchto funkcií je väčšia?

Pre malé prirodzené čísla *x* prevažuje funkcia *Li*, ako možno ľahko spočítať. Skewesov učiteľ John Edensor Littlewood dokázal v roku 1914, že tomu tak nie je pre všetky čísla – existuje *n* prirozené také, že π(*n*)>*Li*(*n*), a teda nejmenšie také *n* (Littlewood dokázal dokonca viac – funkcia (π - *Li*)(*x*) mení v obore prirodzených čísel znamienko nekonečnekrát). Problémom Littlewoodovho dôkazu bolo, že bol „neefektívny“, nebolo z neho možné určiť (ani približne) hodnotu *n*.

Stanley Skewes vymyslel prvý efektívny dôkaz v roku 1933. Dokázal, že za předpokladu Riemannovej hypotézy je nejmenšie *n*, pre ktoré π(*n*)>*Li*(*n*), menšie než \mathrm e^{ \mathrm e^{  \mathrm e^{79} } } (približne 10^{10^{8,85\times 10^{33}} }). Tento horný odhad dostal názov Skewesovo číslo (neskôr premenované na prvé Skewesovo číslo).

V roku 1955 Skewes dokázal vynechať predpoklad Riemannovej hypotézy, v takom prípade bol schopný odhadnúť veľkosť *n* hodnotou 10^{10^{10^{1000}}} nazvanou druhé Skewesovo číslo.

## Referencie


## Pozri aj
* Googol

Kategória:Teória čísel
Kategória:Eponymické termíny v matematike
Abú Bakr Kákí Chamís

**Abú Bakr Kákí Chamís** (, po anglicky *Abubaker Kaki Khamis*; * 21. jún 1989, Elmuglad) je sudánsky atlét, venujúci sa behu na 800 m. Juniorský svetový rekord zabehol 6. júna 2008 na Bislettských hrách v Oslo.

## Správa o úmrtí
V apríli 2025 bola medializovaná informácia, že 12. apríla 2025 zahynul vo svojom dome v meste al-Fašír v dôsledku delostreleckého útoku sudánskych polovojenských Jednotiek rýchlej podpory (,  – RSF), vytvorených z arabských nomádskych milícií Džandžavíd () v sudánskej občianskej vojne; správa však bola neskôr dementovaná.

## Úspechy

## Referencie

## Iné projekty

## Externé odkazy
* Abú Bakr Kákí na webe World Athletics

Kategória:Sudánski atléti
Kategória:Sudánski bežci na 800 m
Kategória:Bežci na 800 m
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Majstri sveta v behu na 800 m
Forbes

**Forbes** môže byť:

* vydavateľstvo Forbes pozri Forbes (vydavateľstvo) 
* časopis vydávaný vydavateľstvom Forbes pozri Forbes (magazín)

## Pozri aj

* Steve Forbes
Forchheim

**Forchheim** je nemecké okresné mesto v Bavorsku a je sídlom severofranského okresu Forchheim. Mesto patrí do metropolitného regiónu Nürnberg. 

Forchheim je staré kráľovské mesto a brána do pohoria Fränkische Schweiz. Mesto leží blízko kanálu Mohan-Dunaj. Lokalita bola jedným z viacerých miest snemov Franskej ríše. V roku 875 tu franský kráľ Ludovít Nemec podľa dohôd so Svätoplukom I. schválil pripojenie Čiech k Svätoplukovej ríši. V roku 900 tu snem schválil po skone východofranského kráľa Arnolfa jeho iba 6 - ročného syna Ľudovíta Dieťaťa za kráľa východofranskej ríše (zomrel už v roku 911 ako 16 ročný). 

## Pamiatky
* Radnica zo 14. - 16. storočia
* Kostol sv. Martina z roku 1354
* Opevnenie a Norimberská brána z roku 1698
* Biskupský hrad z 15. storočia
* Meštianske domy zo 17. a 18. storočia

## Partnerské mestá
*  Broumov, Česko
*  Gherla, Rumunsko
*  Le Perreux-sur-Marne, Francúzsko
*  Pößneck, Nemecko
*  Roppen, Rakúsko
*  Rovereto, Taliansko

## Literatúra
* *Ottův slovník naučný*, heslo Forchheim. Sv. 9, str. 365

## Pozri aj
* Forchheimský mier

## Iné projekty

## Externé odkazy
* Oficiálna stránka
* Dejiny mesta
* 360° Panoramatické pohľady na Forchheim

Kategória:Mestá v Bavorsku
Lucia Hrivnák Klocová

**Lucia Hrivnák Klocová** (* 20. november 1983, Martin) je slovenská atlétka, venujúca sa behu na 800 metrov a behu na 1 500 metrov. Jej trénerom je Pavel Slouka. V súčasnosti je členkou klubu AK ZŤS Martin. Jedinú medailu z vrcholových podujatí získala posiaľ na Majstrovstvách Európy v atletike 2010 v behu na 800 metrov.

## Výkonnostný rast
Rok - čas
* 2011 - 1:59,65
* 2010 - 1:59,31
* 2009 - 1:59,79
* 2008 - 1:58,51
* 2007 - 1:58,62
* 2006 - 2:00,28
* 2005 - 2:00,64
* 2004 - 2:00,79
* 2003 - 2:00,60
* 2002 - 2:01,59
* 2001 - 2:03,06
* 2000 - 2:04,00

## Vrcholové podujatia
### Peking 2008
Na olympijských hrách v Pekingu 2008 postúpila z rozbehu časom 1:59,42 min. V semifinálovom behu skončila 3. časom 1:58,80 min a do finále nepostúpila. Celkovo obsadila 11. miesto.

### Majstrovstvá Európy v atletike 2010
V behu na 800 metrov skončila pôvodne na 4. mieste, keď dobehla o deväť stotín za bronzovou pozíciou. Takmer o sedem rokov neskôr, vo februári 2017 dodatočne získala bronzovú medailu po diskvalifikácii víťazky Marie Savinovovej.

### Letné olympijské hry 2012
Na Letných olympijských hrách 2012 16. najlepším časom 4:07,79 postúpila do semifinále v behu na 1 500 a zároveň vytvorila slovenský rekord.

## Referencie

## Iné projekty

## Externé odkazy
* oficiálna webstránka 
* profil atlétky

Kategória:Osobnosti z Martina
Kategória:Slovenskí bežci na 800 m
Kategória:Pretekári AK ZŤS Martin
Kategória:Slovenskí olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Jozef Kabaň

**Jozef Kabaň** (* 4. január 1973, Námestovo) je slovenský automobilový dizajnér. Šéfdizajnér modelov Volkswagen Lupo, Seat Arosa, Bugatti Veyron (exteriér), Škoda Octavia, Fabia a Superb tretej generácie a Kodiaq. 8. februára 2017 bol oficiálne predstavený ako jeden z dvoch šéfdizajnérov BMW. Od 29. marca 2019 sa stal šéfdizajnérom pre značku Rolls-Royce a v súčasnosti je viceprezidentom pre globálny design koncernu SAIC najmä pre značky MG a Roewe.

## Životopis
Jozef Kabaň sa narodil 4. januára 1973 v Námestove. Vyrastal v neďalekej Vavrečke. Jeho nadanie a nadšenie pre kreslenie áut si všimli už učiteľky na Ľudovej škole umenia v Námestove, do ktorej chodil ako žiak základnej školy. Po Strednej škole úžitkového výtvarníctva v Kremnici (umelecký dizajn) pokračoval od roku 1991 štúdiom produktového a priemyselného dizajnu na Vysokej škole výtvarných umení v Bratislave. Ako študent sa zúčastnil dizajnérskej súťaže pre značku Škoda, v ktorej získal 2. miesto a možnosť pracovať pre koncern VW, najskôr ako praktikant a neskôr ako dizajnér exteriéru automobilov. Volkswagen sa ho rozhodol finančne podporovať v ďalšom štúdiu na londýnskej Royal College of Art v odbore „dizajn vozidiel“. Stal sa prvým Slovákom, ktorý túto školu absolvoval. V poslednom roku štúdia získal cenu „Giorgio Giugiaro Award for Design Innovation“.

V roku 1999 sa dostal do tímu dizajnu superšportu Bugatti Veyron vedeného šéfdizajnérom VW Hartmutom Warkussom, v ktorom bol zodpovedný za návrh exteriéru. Podieľal sa tak na vývoji od prvých nákresov (prvá štúdia bola zverejnená v Tokiu 1999) až po začiatok produkcie v roku 2003 (v auguste 2003 bol vyrobený prvý plne funkčný prototyp). V roku 2003 odišiel Warkuss do dôchodku a tak bol Kabaň prezentovaný ako dizajnér Veyronu, napriek tomu, že vtedy už od VW prešiel k Audi. Tu sa za tri roky vypracoval na vedúceho Centra pre dizajn exteriéru. Od februára 2008 zastáva funkciu vedúceho oddelenia designu značky Škoda. V roku 2014 predstavil dizajnovú štúdiu Škody VisionC, z ktorej vychádzajú súčasné modely tretej generácie Octavia, Fabia a Superb.

Začiatkom roku 2017 odišiel do automobilky BMW group kde navrhoval všetky nové BMW okrem elektrických (BMW i) a športových (BMW M), za ktoré bol zodpovedný Domagoj Dukec.

## Pozri aj
* Štefan Klein 
* Milan Bíroš 
* Juraj Mitro

## Referencie

## Externé odkazy
*Who's Where: Jozef Kaban appointed Head of Škoda Auto Design 

Kategória:Slovenskí dizajnéri
Kategória:Držitelia Radu Ľudovíta Štúra II. triedy
Kategória:Absolventi Súkromnej školy umeleckého priemyslu (Kremnica)
Kategória:Absolventi Vysokej školy výtvarných umení v Bratislave
Kategória:Osobnosti z Námestova
Peter Korčok

**Peter Korčok** (* 12. august 1974, Šahy) je bývalý slovenský atlét, ktorý sa venoval chodeckým tratiam – chôdzi na 20 km a 50 km. Reprezentoval Slovensko na Majstrovstvách sveta 2005, kde skončil 10. v chôdzi na 50 km , je účastníkom OH 2000, 2004 a 2008.

V novembri 2008 ukončil aktívnu kariéru.
V rokoch 2009 – 2011 bol riaditeľom VŠC DUKLA Banská Bystrica, v súčasnosti je prezidentom Slovenského atletického zväzu a viceprezidentom Slovenského olympijského výboru. V roku 2016 bol šéfom úspešnej slovenskej olympijskej výpravy na OH v Rio de Janeiro.

## Významné podujatia
### Majstrovstvá sveta

### Olympijské hry

## Referencie

## Externé odkazy
* Profil atléta 

Kategória:Slovenskí chodci na 20 km
Kategória:Slovenskí chodci na 50 km
Kategória:Slovenskí chodci
Kategória:Osobnosti zo Šiah
Kategória:Slovenskí olympionici
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Landkreuzer P. 1000 Ratte

náhľad|vpravo|Bokorys Ratte a porovnanie s inými typmi
**Landkreuzer P.1000 Ratte** bol extrémne ťažký tank vyvíjaný Nemcami počas 2. svetovej vojny. Bol navrhnutý v roku 1942 spoločnosťou Krupp, ktorá vyrábala pre Hitlera železničné delá. Z ich dielní pochádzalo aj známe delo Dora. V roku 1943 bol projekt zastavený Albertom Speerom a žiaden tank sa nikdy nevyrobil. S váhou 1000 ton bol P. 1000 päťkrát ťažší, ako tank Maus a bol by to najväčší tank, aký by kto kedy postavil.

## História
Vývoj začal v roku 1941 štúdiom sovietskych ťažkých tankov, ktoré firma Krupp robila. Toto štúdium dalo tiež zrod myšlienky superťažkého tanku Maus. Štúdium viedlo k návrhu riaditeľa spoločnosti Krupp Grota, špeciálneho dôstojníka námorníctva, ktorý 23. júna 1942 ponúkol Hitlerovi návrh 1000 tonového tanku, ktorého meno bolo Landkreuzer. Mal byť vyzbrojený námornými delami a pancierovanie malo byť také silné, že by iba podobné zbrane, akými bol vyzbrojený, by ho mohli poškodiť. Kvôli jeho nesmiernej váhe mal byť vybavený troma 1,2 m širokými terasami na každej strane s celkovou šírkou 7,3 m. To malo zlepšiť stabilitu a rozloženie hmotnosti, ale len váha samotná by zničila cesty a mosty, čo robilo tank extrémne nepraktickým. Ale aj tak sa čakalo, že jeho výška 2,1 m by ho mala urobiť schopným ľahko prekročiť rieky. Hitler bol očarený Grotovým konceptom a prikázal spoločnosti Krupp začať s vývojom. 29. decembra 1942 boli nákresy hotové a projekt dostal meno Ratte (potkan)

## Pohon
Landkreuzer mal byť poháňaný dvoma dieselovými motormi MAN V12Z32/44 24, ktoré sa používali v U-Bootoch s výkonom 8500 konských síl alebo ôsmimi dieselovými motormi Daimler-Benz MB 501 20 s výkonom 2000 konských síl. (používaný v E-bootoch). Spolu museli motory dávať výkon aspoň 16000 konských síl, aby mohli týmto tankom pohnúť. 

## Výzbroj
Hlavnú výzbroj mali tvoriť dve námorné delá kalibru 280 mm SK C/34, namontované v upravenej veži, ktorá sa používala v nemeckých vojnových lodiach. Jedna takáto veža bola zrejme postavená, ale nevie sa, kde. Vedľajšiu výzbroj mali tvoriť 128 mm protitankové delo, používané v Jagdtigroch a Mausoch, dva guľomety kalibru 15 mm Mauser MG 151/15 a osem protilietadlových diel Flak 38 kalibru 20 mm. Presná poloha protitankového dela kalibru 128 mm nie je známa, predpokladá sa, že malo byť namontované v hlavnej veži, alebo by mohlo byť namontované vo vlastnej menšej veži, čo je logickejšie. Hoci vývoj ďaleko nedospel, verí sa, že veža bola skutočne postavená a potom bola použitá ako pozemná delostrelecká batéria. Niekoľko takých postavení prežilo druhú svetovú vojnu, mnoho používalo delové veže z poškodených alebo zničených vojnových lodí, veľmi podobných veži, ktorá mala byť použitá v Lankreuzeri. Napriek zmienkam, že veža z Landkreuzera mala byť použitá ako pozemná delostrelecká batéria, neexistuje dôkaz, že niekedy vôbec existovala. Veže z vojnovej lode Gneisenau boli použité ako súčasti pobrežnej obrany v Nórskom Trondheime, podľa čoho sa niektorá domnievajú, že niekde tam skončila aj veža z Landkreuzera.

Kategória:Nemecké tanky
Kategória:Superťažké tanky
Panzer VII Löwe

**Panzer VII Löwe** (lev) bol projekt superťažkého tanku, ktorý navrhla spoločnosť Krupp počas 2. svetovej vojny. Projekt nikdy neopustil technické výkresy, bolo od neho upustené v prospech projektu Panzer VIII Maus.

## Verzie
Leicher Löwe ľahšia verzia s motorom, ktorý mal výkon 1000 konských síl a dával tanku maximálnu rýchlosť 27 km/h, vážila 76 ton, predný pancier mal hrúbku 100 mm, vežu mala namontovanú vzadu a výzbroj tvorilo delo kalibru 105 mm L/70 a spriahnutý guľomet.

Schwerer Löwe ťažšia verzia s motorom, ktorý mal výkon 1000 konských síl a dával tanku maximálnu rýchlosť 23 km/h, vážila 90 ton, predný pancier mal hrúbku 120 mm, vežu mala namontovanú v strede podvozku, výzbroj tvorilo delo kalibru 105 mm a spriahnutý guľomet.

Keď Hitler videl návrhy, prikázal upustiť od ľahšej verzie a ťažšiu verziu prikázal upraviť tak, aby výzbroj tvorilo delo kalibru 150 mm, predný pancier mal hrúbku 140 mm a maximálna rýchlosť bola 30 km/h. Žiaden prototyp ani jednej z verzií nebol nikdy postavený. Niektoré prvky z ťažšej verzie boli použité pri tanku Königstiger. Tank Löwe bol megalomanský a zároveň nereálny projekt, ktorý nemal šancu úspešného bojového nasadenia. Stroj bol príliš ťažký na to, aby prešiel cez mosty.

Kategória:Nemecké tanky
Kategória:Superťažké tanky
Avignonské proroctvo

***Avignonské proroctvo*** je francúzsko-švajčiarsky mysteriózny osemdielny miniseriál.

náhľad|''Palais des papes'' - Pápežský palác

 

Kategória:Francúzske televízne seriály
Kategória:Švajčiarske televízne seriály
Kategória:Televízne seriály z roku 2007
Bridžové formáty

**Bridžové formáty** sú formáty počítačových súborov, ktoré sa používajú v bridžových počítačových programoch.

## Portable Bridge Notation
Najpoužívanejší bridžový formát Portable Bridge Notation (PBN) sa používa sa vo všetkých druhoch počítačových programov. Prípona súboru - PBN.

## Richard's Bridge Notation
Bridžový formát ktorý vymyslel Richard Pavlíček. Formát je navrhnutý tak, aby s ním mohli efektívne pracovať databázové systémy. Prípona súboru - RBN.

Popis formátu je na adrese http://www.rpbridge.net/7a12.htm.

## Bridge Base
Formát ktorý používa server BBO. Prípona súboru - LIN.

## Deep Finesse
Formát používaný programom Deep Finess - analyzátor rozdaní a optimálnych kontraktov. Prípona súboru - DAT.

## OKbridge (email formát)
Formát používaný serverom OKbridge pri e-mailovej komunikácii. Prípona súboru - EML.

## OKbridge (recorded deal formát)
Formát používaný serverom OKbridge. Prípona súboru - REC.

## Duplimate
Formát používaný programami určenými na automatickú duplikáciu rozdaní. Prípona súboru - DUP.

## Externé odkazy
*Návod ku konvertoru bridžových formátov - pôvodný zdroj článku.

Kategória:Bridž
Entwicklung

**Séria Entwicklungs** bola úplne nová séria tankov pre nemeckú armádu. Zahrňovala všetky druhy tankov, od ľahkých po superťažké. Mala nahradiť sériu používaných tankov (Panzerkamfwagen). Na rysovacích doskách vzniklo 6 typov.

## E-5

E-5 bol 10-tonový ľahký prieskumný tank. 

## E-10

E-10 bol ľahký tank patriaci do hmotnostnej kategórie 10- 15 ton. Mal nahradiť Panzer 38(t) a dizajn bol na ňom založený. Panzer 38(t) bol československý tank, ktorý Nemci za 2. svetovej vojny používali. Taktiež sa plánovalo vyrobiť nový ľahký stíhač tankov, ktoré mali nahradiť Jagdpanzer 38(t) Hetzer.

## E-25

E-25 bol stredný tank hmotnostnej kategórie 25-50 ton, vychádzal z konštrukcie Panzerkampfwagen III a IV, ktoré mal nahradiť. Plánovalo sa tiež vytvoriť stíhač tankov s konštrukciou E-25, čosi ako bol Waffenträger proti Panzerkampfwagen IV.

## E-50 Standardpanzer

E-50 Standardpanzer bol štandardný stredný tank, ktorý mal nahradiť Panzerkampfwagen V Panther a Panzerkampfwagen VI Tiger, mal vážiť okolo 50 až 75 ton.

## E-75 Standardpanzer

Ťažký tank, ktorý mal nahradiť tanky Panzer VI/B Konigstiger, Jagdtigre a do istej miery aj Panzer VI Tiger. Dizajn bol veľmi podobný E-50, ale ťažší, mal vážiť medzi 75 a 100 tonami.

## E-100

E-100, „vrchol“ série Entwicklungs, 130- 140 tonový kolos, z celej série najmenej potrebný. Keď bola séria Entwicklungs predložená na posúdenie Adolfovi Hitlerovi, ten sa vo svojej posadnutosti megalomániou rozhodol dať zelenú iba superťažkémui E-100. 

Vývoj začal počiatkom roku 1943 vo firme Adler, pod vedením konštruktéra dr. Jensche a už koncom roka začal stavba prototypu, ale pretože Waffenamt (zbrojný úrad) znižoval prioritu projektu, práce sa neuveriteľne spomalili. V roku 1945 bol jediný skoro kompletný prototyp ukoristený britskými vojskami, ktoré ho poslali do Británie na posudzovanie. Potom bol zošrotovaný.
 
### Výzbroj
Hlavnú výzbroj tvoril kanón kalibru 150 mm KwK44 L/38 alebo 174 mm (najskôr by vznikali obe verzie), naľavo potom bol lafetovaný guľomet MG 42 kalibru 7,92 mm. Druhý guľomet bol umiestnený vpredu pri radistovi a musel byť dodatočne vysunovaný pri boji. Posádka mala mať k dispozícii vedľa svojich osobných zbraní, taktiež na svoju dobu skvelú útočnú pušku StG 44.

Kategória:Nemecké tanky
Landkreuzer P. 1500 Monster

**Landkreuzer P.1500 Monster** bol nemecký prototyp superťažkého tanku z obdobia 2. svetovej vojny. Reprezentoval vrchol nemeckého vývoja superťažkých tankov.

## Koncepcia
23. júna 1942 navrhlo nemecké ministerstvo výzbroje 1000 tonový tank Lankreuzer P.1000 Ratte. Adolfa Hitlera projekt zaujal a tak bol schválený. V decembri toho istého roku navrhla spoločnosť Krupp väčší, 1 500 tonový tank Landkreuzer P.1500 Monster. V roku 1943 však boli oba projekty zastavené Albertom Speerom.

## Účel
Landkreuzer P.1500 Monster mal byť mobilná delostrelecká pevnosť, ktorej delo kalibru  malo mať dostrel  a jeho 7 tonové projektily mali zničiť akýkoľvek opevnený cieľ. Išlo by sa o najväčšiu mobilnú delostreleckú jednotku, aká by bola kedy postavená.

## Špecifikácia
Landkreuzer P.1500 Monster bol najväčší projekt superťažkého tanku, ktorý bol kedy navrhnutý. Nemecký tank Panzer VIII Maus bol zasa najväčším tankom, aký bol kedy postavený. Pre porovnanie, Landkreuzer P.1500 Monster vážil 1 500 ton, Maus 188 ton a nemecký ťažký tank Tiger 1 vážil len 57 ton. Lankreuzer P.1500 Monster mal mať čelný pancier hrubý 250 mm a poháňať ho mali 4 dieselové motory, ktoré sa používali v ponorkách. Hlavnú výzbroj malo tvoriť 80 cm delo, vedľajšiu dve ťažké húfnice kalibru 15cm sFH 18 a guľomety MG 151.

### Technické údaje

## Záver
Vývoj superťažkých tankov prinášal mnohé problémy spojené s ich hmotnosťou. Tieto vozidlá nemohli používať cesty ani mosty, nemohli byť transportované železnicou, motory mali obrovskú spotrebu. Čím bol tank väčší a ťažší, tým boli tieto problémy väčšie, až sa tank stal nemožným a nepoužiteľným. Problémy robil aj pohon – motory z ponoriek síce dokázali Landkreuzerom pohnúť, ale aj tak sa hýbal pomaly a bol by veľmi zraniteľný útokom zo vzduchu.

Kategória:Nemecké tanky
Kategória:Superťažké tanky
Kategória:Prototypy tankov
Igor Žofčák

**Igor Žofčák** (* 10. apríl 1983, Michalovce) je profesionálny slovenský futbalista hrajúci za slovenský klub MFK Zemplín Michalovce ako stredový záložník. Na drese nosí číslo 10.

Žofčák je odchovancom Michaloviec, no profesionálnu kariéru začal v Ružomberku. V roku 2007 si ho vyhliadla Sparta Praha, z ktorej v roku 2008 hosťoval v Jablonci. V roku 2010 sa vrátil na Slovensko, konkrétne do Slovana Bratislava. V roku 2015 si vyskúšal aj angažmán v Maďarsku. V roku 2016 sa vrátil do Michaloviec. Zahral si aj za Slavoj Trebišov. V úvode sezóny 2019/20 zvažoval koniec kariéry, nakoniec sa rozhodol ostať aktívnym hráčom. Za Michalovce ale hráva len príležitostne.

Hral aj za reprezentáciu Slovenska, v štrnástich dueloch nedal žiadny gól.

## Externé odkazy
* Profil hráča na oficiálnej stránke klubu MFK Zemplín Michalovce 
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči MFK Ružomberok
Kategória:Hráči AC Sparta Praha
Kategória:Hráči FK Jablonec
Kategória:Hráči ŠK Slovan Bratislava
Kategória:Hráči FK Slavoj Trebišov
Kategória:Hráči MFK Zemplín Michalovce
Kategória:Osobnosti z Michaloviec
Bratislavsko-trnavská aglomerácia

**Bratislavsko-trnavská aglomerácia** patrí medzi najväčšie urbanizované oblasti na Slovensku. Rozkladá sa v osi Bratislava-Trnava v Bratislavskom a Trnavskom kraji. Presný počet obyvateľov a rozsah oblasti nie je presne definovaný.

## Pozri aj
* Bratislavsko-trnavsko-nitrianska aglomerácia

Kategória:Aglomerácie na Slovensku
Aglomerácia
Bratislavsko-trnavsko-nitrianska aglomerácia

**Bratislavsko-trnavsko-nitrianska aglomerácia** je široká metropolitná oblasť na juhozápadnom Slovensku s hlavnými metropolitnými centrami Bratislava, Trnava a Nitra. Celkový počet obyvateľov Bratislavského, Trnavského a Nitrianskeho kraja je okolo 1,86 milióna.

Celkový počet obyvateľov aglomerácie nie je presne definovaný, v troch hlavných metropolitných centrách žije spolu okolo 580-tisíc obyvateľov.

## Pozri aj
* Bratislavsko-trnavská aglomerácia

Kategória:Aglomerácie na Slovensku
Aglomerácia
Kategória:Pomenovania podľa Trnavy
Kategória:Pomenovania podľa Nitry
Zoznam aglomerácií na Slovensku

Toto je zoznam hlavných a najvýznamnejších mestských zoskupení a aglomerácií na Slovensku a ich počtu obyvateľov.

;Západné Slovensko
* Bratislavská aglomerácia (546 300 obyvateľov)
* Bratislavsko-trnavská aglomerácia
* Bratislavsko-trnavsko-nitrianska aglomerácia

;Stredné Slovensko
* Banskobystricko-zvolenská aglomerácia (200 000 obyvateľov)
* Horné Považie
* Žilinsko-martinská aglomerácia (238 000 obyvateľov)

;Východné Slovensko
* Košická aglomerácia (368 000 obyvateľov)
* Košicko-prešovská aglomerácia (555 800 obyvateľov)

## Referencie


Aglomerácie
Košicko-prešovská aglomerácia

náhľad|Satelitná fotografia Košíc a okolia (rok 2005)

**Košicko-prešovská aglomerácia** je jedno z najväčších a najvýznamnejších mestských zoskupení na Slovensku. Tvoria ju predovšetkým mestá Prešov a Košice a ich sféra vplyvu.

V meste Košice žije okolo 240-tisíc obyvateľov, v Prešove okolo 90-tisíc. Celkovo v aglomerácii žije 555 800 obyvateľov.

Podľa štúdie firiem Colliers International, Dentons a Skanska z roku 2019 patrí aglomerácia Košíc medzi TOP 5 najrýchlejšie rastúcich miest v Európe.

## Obyvateľstvo

*Počet obyvateľov je uvedený za menované okresy k roku sčítania*

## Referencie

Kategória:Košice
Kategória:Prešov
Kategória:Okres Košice-okolie
Kategória:Aglomerácie na Slovensku
Banskobystricko-zvolenská aglomerácia

**Banskobystricko-zvolenská aglomerácia** je aglomerácia dvoch miest, Banskej Bystrice a Zvolena. Samotné mestá majú dnes respektíve 75 tisíc a 40 tisíc obyvateľov, so Sliačom a ostatnými obcami je toto číslo vyššie.

Za minulého režimu sa plánovala výstavba súmestia Banská Bystrica - Zvolen, ktoré by predstavovalo chýbajúcu metropolitnú oblasť stredného Slovenska, keďže jedinými metropolami na území Slovenska sú Bratislava na západe a Košice na východe. Plánované súmestie malo byť dlhodobo pripravené pre 300 tisíc obyvateľov, mali byť vybudované nové sídliská, rekreačné oblasti a pracovné príležitosti. Výstavba v oboch mestách mala byť smerovaná primárne do spoločného priestoru medzi nimi.

Z dopravného hľadiska malo byť súmestie napojené na systém diaľníc ČSSR (dnes medzi mestami vedie rýchlostná cesta), plánovala sa koľajová mestská rýchlodráha a zdvojkoľajnenie a elektrifikácia železničnej trate medzi Zvolenom a Banskou Bystricou (elektrifikácia prebehla až v roku 2007).

Spoluprácu medzi mestami však spomaľuje historické súperenie oboch miest, napríklad o pozície centrálneho mesta samosprávnych oblastí (kraja, župy...), ako aj politická nevôľa spolupracovať.

## Bibliografia

Kategória:Aglomerácie na Slovensku
Trojskok

**Trojskok** je technická atletická disciplína.

## Muži
### Najlepší trojskokani histórie

### Svetové rekordy v trojskoku


Kategória:Atletické disciplíny
Jonathan Edwards

**Jonathan Edwards** môže byť:
* predstaviteľ severoamerickej filozofie, pozri Jonathan Edwards (filozof)
* britský atlét, pozri Jonathan Edwards (atlét)

Edwards, Jonathan
Žilinsko-martinská aglomerácia

náhľad|Okolie mesta Žilina
**Žilinsko-martinská aglomerácia** je aglomerácia na severe stredného Slovenska v Žilinskom kraji. Zahŕňa jadro a prímestské pásmo žilinskej a martinskej aglomerácie, kde žije spolu okolo 238 tisíc obyvateľov. 

V širšej aglomerácii Žiliny, ktorá spája oblasť miest Bytča – Žilina – Strečno – Rajec – Kysucké Nové Mesto – Čadca, dosahuje počet obyvateľov približne 260 000. Spolu s turčianskou aglomeráciou miest Martin a Turčianske Teplice dosahuje až 370 000 obyvateľov.

## Žilinská aglomerácia
Jadro aglomerácie tvoria okrem mesta Žilina aj obce Bitarová, Brezany, Divinka, Dolný Hričov, Gbeľany, Horný Hričov, Hôrky, Lietavská Lúčka, Mojš, Nededza, Ovčiarsko, Porúbka, Rosina, Stráňavy, Strečno, Teplička nad Váhom, Turie, Varín a Višňové. K 31. decembru 2017 tu žilo 113 503 obyvateľov.

Prímestské pásmo malo 147 694 obyvateľov a tvoria ho navyše mestá Rajec a Rajecké Teplice a obce Belá, Divina, Dolná Tižina, Ďurčiná, Hričovské Podhradie, Jasenové, Kamenná Poruba, Kľače, Konská, Kotrčiná Lúčka, Krasňany, Kunerad, Lietava, Lietavská Svinná-Babkov, Lysica, Nezbudská Lúčka, Podhorie, Stránske, Stráža, Svederník, Šuja a Zbyňov.

## Martinská aglomerácia
náhľad|Martin z bývalej lanovky
Jadro aglomerácie tvorí mesto Martin, Turany a Vrútky a obce Bystrička, Diaková, Dolný Kalník, Dražkovce, Karlová, Košťany nad Turcom,
Lipovec, Sučany, Turčianske Kľačany, Turčiansky Peter a Žabokreky. K 31. decembru 2017 tu žilo 79 957 obyvateľov.

Prímestské pásmo dopĺňajú obce Belá-Dulice, Benice, Ďanová, Horný Kalník, Ležiachov, Necpaly, Príbovce, Sklabiňa, Sklabinský Podzámok, Trebostovo, Trnovo, Turčianska Štiavnička, Turčianske Jaseno, Turčianske Kľačany, Turčiansky Peter, Valča a Záborie. V oblasti žilo 90 842 obyvateľov.

## Referencie

## Zdroj
* Územný plán veľkého územného celku Žilinského kraja 

Kategória:Aglomerácie na Slovensku
Mokrý potok

**Mokrý potok** môže byť:

*prítok Bystrej v povodí Hornádu, pozri Mokrý potok (prítok Bystrej)
*prítok Dunaja v Bratislave, pozri Mokrý potok (prítok Dunaja)
*prítok Oľšavy v povodí Hornádu, pozri Mokrý potok (prítok Oľšavy)
Ehsan Hadadi

**Ehsan Hadadi** (* 20. január 1985, Teherán), perz. , je iránsky atlét, venujúci sa hodu diskom. Na Majstrovstvách sveta v roku 2007 skončil na siedmom mieste výkonom 64,53 m.

## Iné projekty

## Externé odkazy
* oficiálna webstránka 
* profil atléta

Kategória:Iránski diskári
Kategória:Osobnosti z Teheránu
Kategória:Iránski strieborní olympijskí medailisti
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Hybridné jadro

thumb|Grafický náhľad hybridného jadra.

**Hybridné jadro** je jadro operačného systému, ktoré kombinuje vlastnosti monolitického jadra a mikrojadra. Táto kategória je kontroverzná, kvôli podobnosti s monolitickým jadrom. Jadrá sa zvyčajne rozlišujú na monolitické a mikrojadrá (nanojadrá a exojadrá sú extrémnejšie verzie mikrojadier).

Myšlienkou tejto kvázi-kategórie je mať štruktúru jadra podobnú mikrojadru, ale implementovanú ako monolitické jadro. Na rozdiel od mikrojadra, všetky (alebo skoro všetky) služby bežia v jadrovom pamäťovom priestore.

Príkladom hybridného jadra je Windows NT (NT, 2000, 2003, XP, Vista) a BeOS.

## Pozri aj
*Kernel
*Monolitické jadro
*Mikrojadro
**Nanojadro
**Exojadro

Kategória:Operačné systémy
Husajn Táhir as-Sab’a

**Husajn Táhir as-Sab’a** (), v prepise tiež **Hussein Taher Al-Sabee** (* 14. november 1979, Dahrán) je saudskoarabský atlét, skokan do diaľky. Jeho osobný rekord je 835 cm a urobil ho v máji roku 2004.

## Významné podujatia
### Majstrovstvá sveta

## Referencie

## Externé odkazy
* profil atléta

Kategória:Saudskoarabskí atléti
Kategória:Saudskoarabskí skokani do diaľky
Kategória:Skokani do diaľky
Kategória:Atléti na Letných olympijských hrách 2000
Kategória:Atléti na Letných olympijských hrách 2008
Meranie výkonu spaľovacích motorov

**Meranie výkonu spaľovacích motorov** je merací proces pomocou ktorého sa stanoví výkonová charakteristika spaľovacieho motora, rep. konkrétne číselné hodnoty jeho výkonu vo vybraných bodoch charakteristiky. 

Jednotkou pre udávanie výkonu je 1 watt (W), ale pre bežné spaľovacie motory je to jednotka príliš malá, preto sa používa častejšie 1 kilowatt (kW).

## Metodiky merania
Meranie môže prebiehať za rôznych vonkajších podmienok, preto existujú rôzne metodiky merania. Tomu zodpovedajú aj rôzne namerané hodnoty podľa rôznych metodík pre rovnaký motor.

### Meranie podľa SAE
Meranie podľa SAE (Society of Automotive Engineers) je metodika, ktorá sa používala v 70. rokoch 20. storočia. Pri tejto metóde merania výkonu motor podstupuje meranie na dynamometri bez pripojeného tlmiča sania, vzduchového filtra aj tlmiča výfukových plynov. Ide teda o meranie maximálneho výkonu, ktorý je z motora možné získať.

### Meranie podľa DIN
Meranie podľa DIN (Deutsches Institut für Normung) je metodika, ktorá sa používala do 80. rokov 20. storočia. Pri tejto metóde sa meranie uskutočňovalo na motore, ktorý bol plne vybavený filtrom, tlmičom nasávaného vzduchu, tlmičom výfukových plynov a elektrickú energiu dodával pripojený alternátor. Meracie zariadenie sa pripojilo namiesto prevodovky. Takto nameraný výkon nezohľadňoval odpory vzniknuté v prevodovom ústrojenstve a valivý odpor pneumatík a ložísk hnanej nápravy.

Kategória:Meranie
Kategória:Spaľovacie motory
Miestna doprava

**Miestna doprava** je druh vnútroštátnej dopravy. Spravidla ide o vykonávanie dopravy na najmenšej administratívnej úrovni krajiny1. Na Slovensku je synonymum miestnej dopravy **obecná doprava**. Podľa kritéria použitej dopravnej cesty je vo väčšine prípadov homogénna. 

[thumb|right|Príklad miestnej osobnej dopravy v podobe [MHD v Bratislave]]

## Miestna nákladná doprava
Z hľadiska nákladnej dopravy sem patrí jednoduché zásobovanie v rámci obce. Vo väčších mestách je dobrým príkladom napríklad zásobovanie zo skladu do predajne, poprípade preprava balíkov a poštových zásielok.

thumb|right|Schéma miestnej dopravy. Šedý polygón symbolizuje zastavanú časť mesta, červené línie symbolizujú linky miestnej dopravy
## Miestna osobná Slovensku
Z hľadiska osobnej dopravy sem patrí preprava osôb v rámci obce. V konkrétnom prípade sa takáto doprava nazýva **mestská doprava**, **mestská autobusová doprava** alebo **mestská hromadná doprava**. Zriaďuje sa len v prípade, že na obsluhu obce (spravidla mesta) nepostačuje vnútrooblastná doprava, alebo je potreba komplexnejšej obsluhy územia (veľký počet obyvateľov, ktorý je potrebné prepraviť rýchlo v rámci mesta, veľká hustota obyvateľstva). Táto doprava je charakteristická vysokou dynamikou (počet zastávok, počet dverí určených na nástup, počet spojov).

Prevádzkovatelia miestnej osobnej dopravy sú v prípade väčších miest dopravné podniky2 prevádzkujúce MHD na rôznych trakciách (autobus, električka, trolejbus), alebo divízie dopravcov SAD vykonávajúce MAD v menších mestách. Diskutabilné je zaradenie Tatranskej elektrickej železnice a Trenčianskej elektrickej železnice.

### Vybraní prevádzkovatelia miestnej osobnej dopravy na Slovensku
* Dopravný podnik Bratislava
* Dopravný podnik mesta Košice
* Dopravný podnik mesta Prešov
* Dopravný podnik mesta Žiliny

## Pozri aj
* Klasifikácia dopravy podľa rozsahu

## Poznámky
1 Hoci je na Slovensku najmenšia admninistratívna jednotka katastrálne územie – do miestnej dopravy sa zaraďuje aj doprava v rámci hraníc obce, ktorá môže mať viac katastrálnych území. Takisto sa na Slovensku nachádzajú dve mestá, ktoré sa rozkladajú na území viac obcí (Bratislava a Košice). V takomto prípade radíme dopravu v rámci týchto miest do miestnej dopravy.

2 Niektoré dopravné podniky prevádzkujú aj vnútrooblastné, či dokonca zahraničné linky, ktoré v žiadnom prípade nemožno zaradiť medzi miestnu dopravu (hoci samotní dopravcovia zaraďujú tieto linky medzi MHD). Prioritne však vykonávajú miestu osobnú dopravu, preto sem možno takýchto dopravcov, ako príklad, zaradiť.

Kategória:Vnútroštátna doprava
Filip Polc

**Filip Polc** (* 10. apríl 1982, Pezinok) je slovenský reprezentant v horskej cyklistike v zjazdových disciplínach.

Cyklistike sa venoval od útleho veku. S horským bicyklom sa zoznámil v roku 1994 a o tri roky neskôr už absolvoval viacero podujatí na Slovensku aj v Česku. Okrem zjazdov a dual-slalomov absolvoval aj niekoľko pretekov v cross country, neskôr sa však už plne sústredil na zjazdové disciplíny.

## Sezóna 1997
Ako 15-ročný absolvoval viacero pretekov v rámci Slovenska aj Česka. Na Donovaloch sa koncom júna stal kadetským majstrom SR v cross country, o týždeň neskôr juniorským vicemajstrom SR v zjazde a v tejto sezóne začiatkom októbra získal titul majstra Slovenska v dual-slalome. Okrem domácich podujatí sa zúčastnil aj na MS talianskom Nevegale, kde skončil v zjazde kategórie elite na 110. mieste a na ME vo Francúzsku dojazdil v zjazde juniorov na 32. pozícii.

## Sezóna 1998
DH - zjazd
majster SR v kategóriách juniorov a elite 
MS v Mont St. Anne (Kan.) - 5. miesto (elite) 
ME v Špindlerovom Mlýne (Česko) - 3. miesto (junior) 

DS - dual slalom
majster SR v kategórii elite 
ME v Špindlerovom Mlýne (Česko) - 3. miesto (elite) 

XC - cross country
majster SR v kategórii kadetov

## Externé odkazy
* Webová stránka Filipa Polca 

Kategória:Osobnosti z Pezinka
Kategória:Slovenskí cyklisti
Je tu niekto?

***Je tu niekto*** je tretí album skupiny Iné Kafe. Bol to prvý album po odchode Doda a Waya zo skupiny.

## Zoznam skladieb
Autorom všetkých piesní (hudby aj textov) je Vratko Rohoň, v zátvorke sú uvedení spoluautori textov

# "Čo chcú?" - 2:07
# "Petra" - 2:46
# "Zhasni" - 3:05 (Korby)
# "Ráno" - 3:57
# "Čas beží" - 3:00
# "Imidžák" - 2:51
# "Úspešne zapojení" - 3:01
# "Mám pocit..." - 3:50
# "Kto na to príde?" - 1:55
# "Večer čo večer" - 1:39
# "30. február" - 2:29 (Korby, Fernet)
# "Je tu niekto?" - 3:06
# "Starý pán" - 1:50

## Skupina
* Vratko Rohoň - gitara, spev, zbory
* Peter "Forus" Fóra - basa, zbory
* Tibor Prikler - gitara (uvedený, ale nenahral nič, nebol štúdiovým hráčom), zbory
* Dano Mathia - bicie, zbory

Kategória:Albumy skupiny Iné Kafe
Kategória:Hudobné albumy z 2000
Majstrovstvá sveta v atletike 2003

**Majstrovstvá sveta v atletike 2003** sa konali v francúzskom Paríži 23. augusta31. augusta. Slovensko nezískalo medailu. Najúspešnejšou krajinou v počte dosiahnutých medailí sa stali Spojené štáty, ktoré získali 17 medialí (8-8-1). Počet krajín, ktoré získali medailu bol 43.

## Medailová bilancia

## Iné projekty

## Externé odkazy
* oficiálna webstránka  


Kategória:Atletika v 2003
Kategória:Športové podujatia v Paríži
Kategória:2003 vo Francúzsku
2003
Wimshurstov generátor

**Wimshurstov generátor** je elektrostatický generátor na výrobu elektrického prúdu s vysokým napätím. Generátor vynašiel anglický vynálezca James Wimshurst v rokoch 1880 a 1883.

## Princíp
Generátor pozostáva z dvoch diskov, ktoré sa točia v protismere, čím sa na kontaktoch pripojených vodičov vytvárajú až niekoľkocentimetrové elektrické iskry.

## Pozri aj
* Van de Graaffov generátor

## Iné projekty

Kategória:Elektrické generátory
Abraham Chepkirwok

**Abraham Chepkirwok** (* 18. november 1988, Kapchorwa, Uganda) je ugandský atlét, venujúci sa behu na 800 metrov.

## Významné podujatia
### Majstrovstvá sveta

## Iné projekty

## Externé odkazy
* profil atléta

Kategória:Ugandskí atléti
Kategória:Ugandskí bežci na 800 m
Kategória:Bežci na 800 m
Kategória:Atléti na Letných olympijských hrách 2008
Aiden

**Aiden** bola rocková skupina zo Seattlu, štát Washington, ktorá vznikla v roku 2003. Vydali 7 štúdiových albumov. Lídrom skupiny bol William Francis, ktorý bol až do skončenia kapely jediný pôvodný člen. Kapela ukončila oficiálnu činnosť rozlúčkovým turné "Last sunrise tour" v roku 2016.

## Členovia skupiny
### Pôvodná zostava
*Jake Wambold – gitara (2003 – 2008)
*Jake Davison – bicie (2003 – 2011)
*Angel Ibarra – gitara
*Nick Wiggins – basová gitara (2003 – súčasnosť)
*WiL Francis – spev (2003 – 2016)

### Bývalí členovia
*Ian Mac Williams  – gitara (2012 – 2015)
*Keef West –  bicie (2012 – 2015)
*Steve Clemens – Spev (2003)

## Diskografia
### Štúdiové Albumy
**[[Our Gangs Dark Oath]]* (2004)
**[[Nightmare Anatomy]]* (2005)- #196 US
**[[Conviction (album)|Conviction]]* (2007)- #54 US
**[[Knives]]* (2009)
**[[Disguises]]* (2011)
**[[Some Kind of Hate]]* (2011)
*Aiden (2015)

### EP
**[[A Split of Nightmares]] – Split EP with Stalin's War (2004)
**Rain in Hell'' (2006)

### Single

Kategória:Punkrockové hudobné skupiny USA
Kategória:Post-hardcorové hudobné skupiny USA
Kategória:Držitelia ceny Kerrang! Award
Kategória:Hudobné skupiny z 2003
Kategória:Štvorice v hudbe
Wilson Kipketer

:*Nemýliť si s menom [[Wilson Boit Kipketer]].



*'Wilson Kipketer''' (* 12. december 1972, Kapchemoyiwo, Keňa) je bývalý dánsky bežec na stredné trate. Je držiteľom svetových rekordov v behu na 800 m v hale aj na otvorenom štadióne, rovnako aj najlepšieho výkonu histórie v behu na 1000 m v hale. Počas svojej dominancie na atletických ováloch si držal neporaziteľnosť nepretržite počas troch rokoch. Práve v tomto období zabehol 8 z 11 najrýchlejších časov v behoch na stredné trate. Aj napriek tomu sa mu nepodarilo získať ani jednu zlatú olympijskú medailu. Stal sa však trojnásobným svetovým šampiónom na troch po sebe idúcich MS v atletike (1995 v Göteborgu, 1997 v Aténach, 1999 v Seville).

## Osobné rekordy

## Externé odkazy
* Wilson Kipketer na IAAF

Kategória:Dánski bežci na 800 m
Kategória:Majstri sveta v behu na 800 m
Kategória:Majstri Európy v atletike
Kategória:Dánski strieborní olympijskí medailisti
Kategória:Dánski bronzoví olympijskí medailisti
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Medzinárodný športový súd

**Medzinárodný športový súd** (anglicky: **Court of Arbitration for Sport** *(CAS)*, francúzsky: **Tribunal arbitral du sport** *(TAS)*) je najvyšší športový súd. Hlavné sídlo má Lausanne, vo Švajčiarsku. Menšie sídla sú New Yorku a Sydney.

Súd založil Juan Antonio Samaranch, aby riešil problémy počas olympijských hier, v roku 1984 ako jednu z odnoží Medzinárodného olympijského výboru.

## Externé odkazy
* oficiálna webstránka

Kategória:Medzinárodné súdne inštitúcie
Obrazopis

**Obrazopis** je v ortodoxii a pravosláví náuka o náboženských námetoch vôbec. Ikonografia opisuje a rozoberá námety zobrazenia, zaoberá sa ich typológiou a poznávacími znakmi, atribútmi a i. typmi, zatiaľ čo ikonológia vykladá jeho význam v intenciách dobových filozofických, historických a náboženských predpokladov.

## Zdroj

* 

Kategória:Náboženstvo
Kategória:Umenie
Kazimír Verkin

**Kazimír Verkin** (* 27. marec 1972, Brezno) je bývalý slovenský atlét, venujúci sa chôdzi na 20 km a 50 km. Reprezentoval Slovensko na olympijských hrách 2004, kde skončil časom 4:13:11 hod. na 36. mieste.

Na olympijských hrách 2008 v Pekingu obsadil časom 4:21:26 hod posledné 47. miesto.

## Externé odkazy
* profil atléta

Kategória:Slovenskí chodci na 20 km
Kategória:Slovenskí chodci na 50 km
Kategória:Osobnosti z Brezna
Kategória:Slovenskí olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Arménske písmo

**Arménske písmo** sa používa na zápis arménskeho jazyka. Vytvoril ho Mesrop Maštoc v roku 405 alebo 406.

## Iné projekty

Kategória:Arménsko
Kategória:Písmo
Dvojbodka

**Dvojbodka** (**:**) je interpunkčné znamienko. V slovenčine sa píše:
* za vetou alebo výrazom, za ktorými nasleduje priama reč
* v jednoduchej vete alebo súvetí pred časťou, ktorá predchádzajúcu časť objasňuje, rozvádza, dopĺňa alebo vysvetľuje
* na oddelenie predvetia a závetia
* pred výpočtom niektorých členov výrazu
* na vyjadrenie pomeru (oddeľuje sa z oboch strán medzerou)
* v bibliografických údajoch za menom autora

## Zdroj

* *[[Pravidlá slovenského pravopisu]]*, Veda 2000

Kategória:Interpunkcia
Eco (kniha)

***Eco*** je kniha Gary P. Radforda o významnom talianskom filozofovi, semiotikovi a spisovateľovi Umbertovi Ecovi. Vyšla v edícii Osobnosti filozofie.

Radford tu síce rozoberá Ecove slávne romány Meno ruže a Foucaultovo kyvadlo, ale v skutočnosti chce prostredníctvom Ecovho encyklopedického videnia skutočnosti ukázať, aké je ľudské myslenie ohraničené a obmedzené tým, čo sme sa v minulosti naučili a čo sme či už teoreticky alebo empiricky prijali ako jedinú možnú pravdu.

Kategória:Knihy z 2002
Gary P. Radford

**Gary P. Radford** (* 1960) je americký pedagóg a spisovateľ.

## Dielo

* 1994 – *Telematics and Informatics*
* 1997 – *Transgressing Discourses: Communication and the Voice of Other*
* 1998 – *Flaubert, Foucault and the Bibliotheque Fantastique: Toward a Postmodern Epistemology for Library Science*
* 2002 – Eco (*On Eco*)
* 2004 – *On the Philosophy of Communication*
* 2005 – *Structuralism, post-structuralism, and the library: de Saussure and Foucault*

## Externé odkazy

* Stránka Garyho P. Radforda
* Gary P. Radford: ECO - recenzia knihy

Kategória:Spisovatelia USA
Sériový vrah

**Sériový vrah** je osoba, ktorá zavraždila tri a viac osôb s určitými prestávkami medzi jednotlivými vraždami, motiváciou pre usmrtenie je väčšinou vlastné psychologické (a často tiež sexuálne) uspokojenie. Osoba často trpí niektorou formou poruchy osobnosti (psychopatia), to však neznižuje jej trestnú zodpovednosť za čin, ktorá zostáva zachovaná. Pomerne bežne sériový vrah vystupuje navonok normálne, tento stav adaptácie sa nazýva „maska normálnosti“. Často majú jeho obete niečo spoločného (vek, pohlavie, rasu alebo sociálne postavenie).

V rámci psychopatologického profilu je najdôležitejšie detstvo, keď je možné často nájsť spoločné znaky u viacerých sériových vrahov. Patrí k nim podpaľačstvo, ničenie vecí, tiež zoosadizmus (u väčších zvierat ako psy a mačky, často v samote pre vlastné potešenie) a tiež nočné pomočovanie. V rámci sociálneho zázemia v drvivej väčšine ide o osoby vyrastajúce v disfunkčnej rodine (neúplná rodina, otec tyran, sexuálne zneužívanie).

## Referencie



Kategória:Vraždy
Kategória:Psychológia
Kategória:Súdne lekárstvo
Kategória:Trestné činy
Kuruovci

**Kuruovci** bol mytologický rod zo staroindického eposu Mahábhárata, ktorý vládol v dávnej minulosti, ešte pred začatím kalijugy. Z tohoto rodu sa časom vymanili Pánduovci, ktorým Kuruovci odmietli vrátiť ich časť kráľovstva. Výsledkom bolo zničenie starobylého rodu v bratovražednej vojne.

Za Kuruovcov sa považuje 100 synov slepého kráľa Dhrtaráštru, a to hlavne Durjódhana a Duhšasána. Na bojisko vychádzali s ich hlavnými spojencami – Bhíšmom, Drónom, Karnom, Kripom a ďalšími.

Hrdinní Dróna a Bhíšma bojovali proti Pánduovcom nedobrovoľne, prinútila ich k tomu česť. Radca Kuruovcov, Vidura, zachránil Pánduovcov z horiacej budovy, a Jujutsú, 101. syn Dhrtaráštru, ktorého mal so slúžkou, sa priamo na bojovom poli obrátil na stranu Pánduovcov.

Hlavné mesto rodu Kuruovcov bol Hastinápur, ktoré je dnes známe ako Dillí.

## Pozri aj
* Mahábharáta
* Krišna
* Pánduovci

Kategória:Mahábhárata
Bipédia

**Bipédia** (z lat. "dvojnohosť"; prídavné meno znie **bipédny, bipedný** alebo **bipedálny**; bipédne zviera sa nazýva aj **dvojnožec**) je (v užšom zmysle len trvalý) pohyb (chôdza, skackanie a podobne) zvieraťa alebo stroja na dvoch zadných končatinách. Bipédne zviera nemusí mať len dve "nohy", mnohé bipédne zvieratá majú štyri nohy. 

Pojem bipédia (v užšom zmysle) hrá dnes najmä rolu v antropológii, pretože predstavuje rozlišovací znak rodu človek a jeho hominidných predkov od ostatných primátov aj cicavcov.

Kategória:Zoológia
Dentín

[thumb|Prierez ľudským zubom. '''A''' – korunka, '''B''' – koreň; '''1''' – [sklovina, **2** – zubovina, **3** – dreň, **4** – ďasno, **5** – cement, **6** – kosť, **7** – cieva, **8** – nerv.]]
náhľad|Dentín
**Dentín** alebo **zubovina** je žltobiela hmota podobajúca sa kosti. Tvorí väčšinu zuba. Skladá sa zo 70% anorganických látok, 20% organických látok a vody. Je citlivá na teplo a na chemické podnety. Organické látky sú zastúpené prevažne kolagénnymi väzivovými vláknami a mukopolysacharidmi.

## Externé odkazy
* Zubovina - med.muni.cz

## Zdroj

Kategória:Zuby